Diari Oficial de la Generalitat Valenciana


Sumari del DOGV 9450, del 17-10-2022 (2022/9220)

ACORD número 2540/X, de 28 de setembre de 2022, de la Mesa, pel qual s'aprova la modificació de places de la plantilla de personal de les Corts Valencianes i la modificació de la relació de llocs de treball de les Corts Valencianes.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/9220


Data del document
:   28-09-2022

Organisme emissor
:   Corts Valencianes

Tipus de document
:   Acord

Descriptors 

:   * personal
    * concurs administratiu

ACORD número 2540/X, de 28 de setembre de 2022, de la Mesa, pel qual s'aprova la modificació de places de la plantilla de personal de les Corts Valencianes i la modificació de la relació de llocs de treball de les Corts Valencianes. [2022/9220]  
MESA DE LES CORTS VALENCIANES  
Es ret compte a la Mesa de les Corts Valencianes de la proposta elaborada per la Secretaria General i elevada per la Taula Negociadora del Personal de les Corts Valencianes en la reunió de 22 de setembre de 2022. Aquesta proposta és relativa a la supressió dels llocs de treball números 3415 i 3419 (transcriptor corrector o transcriptora correctora) i les places corresponents, la creació dels llocs de treball números 4224 i 3424 (cap de la Secció de Registre i cap de la Unitat d'Impremta), reclassificació dels llocs de treball números 3408 i 3423 (coordinador o coordinadora de transcriptors correctors o transcriptores correctores), modificació de la denominació i les funcions del lloc de treball 3302 número (encarregat o encarregada de relacions ciutadanes) i la plaça corresponent i la modificació dels requisits d'accés als llocs de treball números 3642 i 3643 (auxiliar de Majordomia) de la relació de llocs de treball de les Corts Valencianes. Tot això, amb la consegüent modificació de la relació de llocs de treball de les Corts Valencianes en els termes que es detallen en la proposta elaborada i el document que s'hi annexa.  
  
I. NORMATIVA APLICABLE  
L'elaboració d'aquesta proposta s'atén al que disposen les normes següents:  
- El Reglament de les Corts Valencianes, en els articles 108 i 109, pel que fa a la competència de la Mesa de les Corts Valencianes per a aprovar la relació de llocs de treball i les seues modificacions i la distribució de funcions corresponents a cadascun, a proposta exclusiva de la Secretaria General.  
- L'Estatut del personal de les Corts Valencianes aprovat, amb rang, valor i força de llei, pel Ple de les Corts Valencianes el dia 16 de juny de 2010 (DOGV 6312, 16 de Juliol de 2010), modificat per acord adoptat el 25 d'octubre de 2018 pel Ple de les Corts Valencianes, (text consolidat publicat en el BOCV número 320/IX, de 15.11.2018), pel que fa a la competència en matèria de personal dels òrgans de les Corts Valencianes, el procediment per a aprovar i modificar la relació de llocs de treball, el seu contingut mínim, els elements i els conceptes de classificació dels llocs de treball, com també les matèries en les quals s'ha d'oir prèviament el Consell de Personal i les que han de ser objecte de negociació prèvia amb les organitzacions sindicals més representatives en la Taula Negociadora del Personal de les Corts Valencianes.  
  
- Els Estatuts de govern i règim interior de les Corts Valencianes que contenen les normes reguladores de la Secretaria General, aprovats per l'Acord número 275/X, de 29 d'octubre de 2019, de la Mesa de les Corts Valencianes (BOCV número 40/X, de 20.11.2019), pel que fa a l'adscripció orgànica dels llocs de treball i la definició de les funcions dels serveis i les unitats de l'administració de les Corts Valencianes.  
  
- La Llei 4/2021, de 16 d'abril, de funció pública valenciana, que és aplicable supletòriament al personal de les Corts Valencianes. Així ho estableix la disposició final primera de l'Estatut del personal de les Corts Valencianes, la qual assenyala que «Al personal al servei de les Corts Valencianes s'aplica subsidiàriament el que disposen la legislació en matèria de funció pública del personal al servei de la Generalitat Valenciana i la Llei 7/2007, de 12 d'abril, de l'Estatut bàsic de l'empleat públic».  
- El Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, que s'aplica supletòriament al personal de les Corts Valencianes, en virtut del que estableix la disposició final primera de l'Estatut del personal de les Corts Valencianes, la qual assenyala que «Al personal al servei de les Corts Valencianes s'aplica subsidiàriament el que disposen la legislació en matèria de funció pública del personal al servei de la Generalitat Valenciana i la Llei 7/2007, de 12 d'abril, de l'Estatut bàsic de l'empleat públic».  
- El Decret 56/2013, de 3 de maig, del Consell, pel qual s'estableixen els criteris generals per a classificar els llocs de treball i el procediment d'elaboració i aprovació de les relacions de llocs de treball de l'administració de la Generalitat (DOGV 7017, 06.05.2013), el qual no és directament aplicable a les Corts Valencianes, però pot prendre's com a referència en aquells aspectes no organitzatius que puguen cobrir l'absència d'una normativa específica aprovada per les Corts Valencianes per a la classificació dels llocs de treball.  
  
- El text refós de les Normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019), específicament la norma tercera 2.A.1, relativa als expedients que comporten despeses en matèria de personal i afecten la classificació dels llocs de treball o la modificació de les característiques. Aquestes normes han sigut modificades puntualment en el subapartat a de l'apartat 3 de la norma segona, per l'Acord número 1.059/X, de 10 de novembre de 2020, adoptat per la Mesa de les Corts Valencianes, d'acord amb la Comissió de Govern Interior (DOGV 8966, 03.12.2020).  
  
En l'actualitat està vigent el text refós de les Normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019). Aquestes normes han sigut modificades puntualment ?en el subapartat a de l'apartat 3 de la norma segona- per l'Acord número 1.059/X, de 10 de novembre de 2020, adoptat per la Mesa de les Corts Valencianes, d'acord amb la Comissió de Govern Interior (DOGV 8966, 03.12.2020).  
  
II. ANTECEDENTS  
En els últims anys, fruit dels treballs desenvolupats per la comissió tècnica paritària constituïda a aquest efecte, sota la direcció del lletrat major-secretari general i integrada per una representació de la cambra i del Consell de Personal de les Corts Valencianes, s'han adoptat, entre d'altres i des del major consens possible, els acords següents en matèria de personal:  
- Acord número 2.298/IX, de 30 de gener de 2018, pel qual es va aprovar la creació, la modificació, la supressió i la reclassificació de les places de la plantilla de personal de les Corts Valencianes proposada per la Secretaria General, com també la modificació de la relació de llocs de treball de les Corts Valencianes i els compromisos planificats que assumien les Corts Valencianes per a realitzar les actuacions que havien de desenvolupar-se i la consecució dels objectius que han d'aconseguir-se en matèria de personal en les Corts Valencianes (BOCV número 253/IX, de 23.02.2018).  
- Acord número 2.633/IX, de 6 de juny de 2018, pel qual es va aprovar l'oferta pública d'ocupació de les Corts Valencianes corresponent a l'exercici 2018 (BOCV número 284/IX, de 13.06.2018).  
- Acord número 2.786/IX, de 17 de juliol de 2018, sobre gestió de les convocatòries corresponents a l'oferta pública d'ocupació de les Corts Valencianes 2018 (DOGV 8347, 26.07.2018).  
- Acord adoptat el 25 d'octubre de 2018 pel Ple de les Corts Valencianes, que aprova la modificació tècnica de l'Estatut del personal de les Corts Valencianes (text consolidat publicat en el BOCV número 320/IX, de 15.11.2018).  
- Acord número 2.672/IX, de 19 de juny de 2018 (BOCV número 287/IX, de 22.06.2018), que aprova les bases del curs selectiu per al procés de promoció directa per conversió de places.  
- Acord de 4 de desembre de 2018, que aprova la relació de funcionàries i funcionaris de carrera de les Corts Valencianes que han superat el curs selectiu per a l'accés al grup A1 i A2 mitjançant conversió directa de les places afectades.  
- Acord número 3.172/IX, de 12 de febrer de 2019, que va aprovar la reclassificació de les places i els llocs de treball afectats pel procés de promoció interna, per conversió directa de places, realitzat i per a donar compliment a l'Acord número 2.298/IX, de 30 de gener de 2018, apartat tercer, adoptat per la Mesa de les Corts Valencianes (BOCV número 345/IX, de 20.02.2019).  
- Acord número 3.173/IX, de 12 de febrer de 2019, per a delegar la competència de la Mesa en el lletrat major en determinades matèries de personal (BOCV número 344/IX, de 15.02.2019).  
- Acord número 3.231 bis/IX, de 5 de març de 2019, que aprova les bases per a cobrir per concurs oposició tres places de tècnic superior d'administració parlamentària (BOCV número 353, de 29.03.2019).  
  
- Acord número 3.232 bis/IX, de 5 de març de 2019, que aprova les bases per a cobrir per concurs oposició dues places de tècnic mitjà d'administració parlamentària (BOCV número 353/IX, de 29.03.2019).  
  
- Acord número 3.289/IX, de 13 de maig de 2019, que aprova el Pla d'igualtat de gènere de les Corts Valencianes (BOCV número 3/X, de 31.05.2019).  
- Acord número 273/X, de 29 d'octubre de 2019, que aprova el pressupost de les Corts Valencianes de 2020 i hi inclou la consignació oportuna per a crear les places que s'estimen necessàries (BOCV número 40/X, de 20.11.2019).  
- Acord número 275/X, de 29 d'octubre de 2019, que aprova l'organigrama de la Secretaria General i dels Estatuts de govern i règim interior que contenen les normes reguladores de la Secretaria General (BOCV número 40/X, de 20.11.2019).  
- Acord número 352/X, de 26 de novembre de 2019, que integra les actuals àrees, serveis, departaments, unitats i llocs de treball en la nova estructura de la Secretaria General i adscriu els llocs de treball a aquesta estructura d'òrgans (BOCV número 46/X, de 12 de desembre 2019).  
  
- Acord número 431/X, de 27 de desembre de 2019, que va aprovar iniciar l'expedient per a modificar la plantilla de personal i la relació de llocs de treball de les Corts Valencianes.  
- Acord número 872/X, de 4 d'agost de 2020, que aprova modificar la plantilla del personal de les Corts Valencianes i de la relació de llocs de treball de les Corts Valencianes mitjançant la supressió, la creació i la reclassificació de les places i dels llocs de treball (BOCV número 99/X, de 14.08.2020).  
- Acord número 873/X, de 4 d'agost de 2020, que aprova l'oferta pública d'ocupació per a l'exercici 2020, en la qual s'inclouen les places que es troben vacants i no es van incloure en l'oferta pública d'ocupació de les Corts Valencianes de 2018 o que han quedat vacants amb posterioritat a aquesta, com també les places que es creen mitjançant l'Acord número 872/X (BOCV número 99/X, de 14.08.2020).  
- Resolució del lletrat major-secretari general número 153-D/X, de 21 de maig de 2021, que aprova un programa d'execució temporal per a complir l'oferta pública d'ocupació de les Corts Valencianes de 2018 i de 2020 i realitzar diverses actuacions pendents en matèria de recursos humans (BOCV número 168/X, de 26.05.2021).  
- Acord número 1.644/X, de 27 de juliol de 2021, que aprova la supressió de dos llocs i la reclassificació de tres llocs de treball, tots ells de naturalesa eventual adscrits al Gabinet de la Presidència de les Corts Valencianes i la modificació subsegüent de la relació de llocs de treball de les Corts Valencianes (BOCV número 184/X de 30.07.2021).  
  
- Acord de 21 de setembre de 2021, que aprova les bases per a cobrir per concurs oposició dues places de tècnic superior especialitzat o tècnica superior especialitzada (assessor lingüístic o assessora lingüística) (BOCV número 196/X, de 20.10.2021).  
- Acord de 21 de setembre de 2021, que aprova les bases per a cobrir per concurs oposició dues places de tècnic superior especialitzat o tècnica superior especialitzada (tècnic superior o tècnica superior en informació i documentació) (BOCV número 196/X de 20.10.2021).  
- Acord número 1.811/X, de 28 d'octubre de 2021, de la Mesa de les Corts Valencianes, d'acord amb la Comissió de Govern Interior, que aprova el projecte de pressupost de les Corts Valencianes per a 2022 i les bases de la seua execució (BOCV número 206/X, de 19.11.2021).  
  
- Acord de 21 de setembre de 2021, que aprova les bases per a cobrir per concurs oposició catorze places d'oficial de gestió parlamentària (BOCV número 206/X, de 19.11.2021).  
- Acord número 1.897/X, de 30 de novembre de 2021, que aprova les bases per a cobrir per concurs oposició tres places de tècnic mitjà o tècnica mitjana d'aplicacions (pendent de publicar en el BOCV).  
- Acord número 1.898/X, de 30 de novembre de 2021, que aprova les bases per a cobrir per concurs oposició una plaça de tècnic mitjà o tècnica mitjana de sistemes (pendent de publicar en el BOCV).  
  
- Resolució de la Presidència de les Corts Valencianes, de 25 de gener de 2022, que aprova l'actualització de les taules retributives del personal de les Corts Valencianes amb l'aplicació d'un increment del 2 % des de l'1 de gener de 2022 (BOCV número 224/X, d'11.02.2022).  
- Acord número 2.225/X, de 20 d'abril de 2022, que aprova les Normes per a distribuir el fons d'ajudes socials dels exercicis 2019, 2020 i 2021 per un import màxim total de 240.000 euros, i aprova la convocatòria corresponent (BOCV número 242/X, de 22.04.2022).  
  
- Acord número 2.317/X, de 31 de maig de 2022, per a aplicar en les Corts Valencianes la Llei 20/2021, de 28 de desembre, de mesures urgents per a reduir la temporalitat en l'ocupació pública, i aprova l'oferta pública d'ocupació de les Corts Valencianes per a 2022 (BOCV número 254/X, de 31.05.2022).  
  
III. CONTINGUT I MOTIUS DE LA MODIFICACIÓ  
L'adopció dels importants acords número 275/X, de 29 d'octubre de 2019, i número 352/X, de 26 de novembre de 2019, comporten la necessitat d'efectuar diversos canvis en la plantilla de personal de les Corts Valencianes i en la relació de llocs de treball de les Corts Valencianes. Aquests canvis es van abordar inicialment en l'Acord número 872/X, de 4 d'agost de 2020, que va aprovar modificar la plantilla del personal de les Corts Valencianes i la relació de llocs de treball de les Corts Valencianes mitjançant la supressió, la creació i la reclassificació de les places i dels llocs de treball que s'hi detallen (BOCV número 99/X, de 14.08.2020), tot això amb les finalitats següents, aplicades a les places i els llocs de treball afectats per l'acord:  
  
- Adequar la plantilla i la relació de llocs de treball a la nova estructura de la Secretaria General i a la norma general de provisió per concurs dels llocs de cap de servei, departament i secció establida en l'Estatut del personal de les Corts Valencianes i en l'article 16 dels Estatuts de govern i règim interior que contenen les normes reguladores de la Secretaria General.  
- Establir els requisits d'accés per concurs als llocs de cap de servei, departament i secció i als llocs de coordinador o coordinadora, per a poder iniciar els procediments de provisió amb caràcter definitiu dels llocs de cap que es troben vacants, tant si estan o no proveïts provisionalment.  
Una vegada fet açò, existeixen àmbits de responsabilitat en diverses unitats de la Secretaria General que han d'atendre's com cal i amb la qualificació corresponent del personal funcionari que ha de gestionar-les. Això requereix crear diversos llocs de treball que realitzen funcions de direcció o coordinació i assignar-los mateixos la classificació que es detalla en aquesta proposta.  
El contingut i els motius de la modificació que es planteja són els següents:  
1. Modificació de la relació de llocs de treball de les Corts Valencianes consistent en la creació del lloc de treball de cap de la Secció de Registre (grup A2/C1; CD: 22; CE: CV18; CED: A2-22-18), adscrit a la Secció de Registre del Servei d'Afers Parlamentaris.  
  
La necessitat i el compromís de crear el lloc de treball es va apreciar ja en l'apartat tercer de l'Acord número 872/X, de 4 d'agost de 2020, adoptat per la Mesa de les Corts Valencianes, que aprova modificar la plantilla del personal de les Corts Valencianes i la relació de llocs de treball de les Corts Valencianes mitjançant la supressió, la creació i la reclassificació de les places i els llocs de treball (BOCV número 99/X, de 14.08.2020). En virtut d'aquest apartat tercer, la Mesa de les Corts Valencianes va resoldre el següent:  
«Realitzar les actuacions que calguen per a desenvolupar l'estructura d'unitats administratives previstes en els Estatuts de govern i règim interior i l'organigrama de la Secretaria General i crear els llocs corresponents de direcció que hagen de proveir-se en els diferents serveis, departaments, seccions i unitats administratives. Amb caràcter prioritari es proposarà en l'exercici 2021 la creació de la Direcció del Servei d'Afers Parlamentaris i la Direcció de la Secció de Registre, unitat que es troba adscrita a aquest servei».  
La creació d'aquest lloc de treball constitueix, per tant, una mesura d'execució de l'organigrama de la Secretaria General i dels Estatuts de govern i règim interior que contenen les normes reguladores de la Secretaria General, que es van aprovar mitjançant l'Acord número 275/X, de 29 d'octubre de 2019, de la Mesa de les Corts Valencianes (BOCV número 40/X, de 20.11.2019).  
Les característiques, les funcions, els requisits per a l'accés i la forma de provisió del lloc de treball afectat per la modificació es determinen en el document que s'hi adjunta com a annex II.  
El cost econòmic anual de la creació d'aquest lloc de treball ?inclosos els costos de seguretat social- s'ha estimat, excepte error i omissió involuntaris, en un total de 62.283, 31 euros.  
2. Modificació de la relació de llocs de treball de les Corts Valencianes consistent en la creació d'un lloc de treball de cap de la Unitat d'Impremta (grup C1/C2; CD: 19; CE: CV20; CED: C1-19-20), adscrit a la Unitat d'Impremta del Servei de Publicacions i Assessorament Lingüístic.  
La creació d'aquest lloc de treball constitueix una mesura d'execució de l'organigrama de la Secretaria General i dels Estatuts de govern i règim interior que contenen les normes reguladores de la Secretaria General, que es van aprovar mitjançant l'Acord número 275/X, de 29 d'octubre de 2019, de la Mesa de les Corts Valencianes (BOCV número 40/X, de 20.11.2019). La necessitat de crear aquest lloc de treball es posa de manifest a partir del moment en què s'efectua l'adscripció a la Unitat d'Impremta dels llocs de treball d'uixer números 3609, 3615 i 3618. Aquesta adscripció es va realitzar mitjançant l'Acord número 352/X, de 26 de novembre de 2019, d'integració de les actuals àrees, serveis, departaments, unitats i llocs de treball en la nova estructura de la Secretaria General, efectuant l'adscripció dels llocs de treball a aquesta estructura d'òrgans (BOCV número 46/X, de 12 de desembre 2019). La creació d'aquest lloc de treball l'han sol·licitat expressament la cap del Servei de Publicacions i Assessorament Lingüístic i el lletrat director de Publicacions i Assessorament Lingüístic.  
  
Les característiques, les funcions, els requisits per a l'accés i la forma de provisió del lloc de treball afectat per la modificació es determinen en el document que s'hi adjunta com a annex II.  
El cost econòmic anual ?inclosos els costos de seguretat social- de la creació d'aquest lloc de treball s'ha estimat, excepte error i omissió involuntaris, en un total de 50.756, 78 euros.  
3. Modificació de la relació de llocs de treball de les Corts Valencianes consistent en la reclassificació del lloc de treball de transcriptor corrector o transcriptora correctora número 3423 (grup C1; CD: 20; CE: CV16; CED: C1-20-16), adscrit al Departament d'Assessorament Lingüístic del Servei de Publicacions i Assessorament Lingüístic, que es troba vacant, en un lloc de treball de coordinador o coordinadora de transcriptors correctors o transcriptores correctores (grup C1; CD: 22; CE: CV15; CED: C1-22-15), amb el mateix número i la mateixa adscripció orgànica.  
Les característiques, les funcions, els requisits per a l'accés i la forma de provisió del lloc de treball afectat per la modificació es determinen en el document que s'hi adjunta com a annex II.  
La reclassificació es justifica per la necessitat de potenciar la creació de llocs de treball de coordinador o coordinadora de transcriptors correctors o transcriptores correctores i adequar la classificació d'aquest lloc de treball a la complexitat i la major responsabilitat que comporta l'exercici de les funcions que té assignades, amb relació a les assignades amb caràcter general als llocs de treball de transcriptor corrector o transcriptora correctora, arran de la instauració d'aplicacions informàtiques per a l'acompliment de les tasques pròpies de transcriptor corrector o transcriptora correctora i repercuteixen en les funcions que exerceixen els coordinadors o coordinadores de transcriptors correctors o transcriptores correctores.  
El cost econòmic anual ?inclosos els costos de seguretat social- de la reclassificació d'aquest lloc de treball s'ha estimat, excepte error i omissió involuntaris, en un total de 3.273, 42 euros.  
4. Modificació de la relació de llocs de treball de les Corts Valencianes consistent en la reclassificació del lloc de treball de coordinador o coordinadora de transcriptors correctors o transcriptores correctores número 3408 (grup C1; CD: 21; CE: CV15; CED: C1-21-15), adscrit al Departament d'Assessorament Lingüístic del Servei de Publicacions i Assessorament Lingüístic, i en l'assignació d'una classificació nova (grup C1; CD: 22; CE: CV15; CED: C1-22-15).  
Les característiques, les funcions, els requisits per a l'accés i la forma de provisió del lloc de treball afectat per la modificació es determinen en el document que s'hi adjunta com a annex II.  
La reclassificació es justifica per la necessitat d'adequar la classificació d'aquest lloc de treball a la complexitat i la major responsabilitat que comporta l'exercici de les funcions que té assignades, amb relació a les assignades amb caràcter general als llocs de treball de transcriptor corrector o transcriptora correctora, arran de la instauració d'aplicacions informàtiques per a l'acompliment de les tasques pròpies de transcriptor corrector o transcriptora correctora i repercuteixen en les funcions que exerceixen els coordinadors o coordinadores de transcriptors correctors o transcriptores correctores.  
El cost econòmic anual ?inclosos els costos de seguretat social- de la reclassificació d'aquest lloc de treball s'ha estimat, excepte error i omissió involuntaris, en un total de 1.535, 82 euros.  
5. Modificació de la plantilla de personal i la relació de llocs de treball de les Corts Valencianes consistent en la supressió de dues places de transcriptor corrector o transcriptora correctora (grup C1; CD: 20; CE: CV16; CED: C1-20-16) i els llocs de treball corresponents (lloc de treball número 3415 i número 3419), adscrits al Departament d'Assessorament Lingüístic del Servei de Publicacions i Assessorament Lingüístic.  
Aquestes places i llocs de treball es troben actualment vacants i no es troben proveïts temporalment per cap funcionari o funcionària de les Corts Valencianes en situació de millora d'ocupació, per cap persona nomenada funcionari interí o funcionària interina, ni per cap funcionari públic o funcionària pública d'una altra administració pública designat en comissió de serveis. S'ha posat de manifest que no són necessaris per al desenvolupament de les funcions del Servei de Publicacions i Assessorament Lingüístic, atesa l'evolució del treball real que ha de realitzar-se en aquest servei, d'acord amb els criteris de publicació i traducció de documents aplicada en les publicacions oficials de les Corts Valencianes i l'optimització de recursos humans generada per l'evolució de les aplicacions tecnològiques que s'utilitzen en les diferents tasques que es realitzen en aquest servei.  
  
L'import econòmic anual ?inclosos els costos de seguretat social- de la supressió de totes dues places i llocs de treball s'ha estimat, excepte error i omissió involuntaris, en un total de 111.620, 40 euros (55.810,20 euros, per cadascun dels llocs de treball).  
6. Modificació de la plantilla de personal i la relació de llocs de treball de les Corts Valencianes consistent en la modificació de la denominació i les funcions de la plaça i el lloc de treball número 3302 d'encarregat o encarregada de relacions ciutadanes, adscrits al Servei de Relacions Públiques i Protocol (grup A1; CD: 22; CE: CV14; CED: A1-22-14).  
El canvi de denominació de la plaça i el lloc de treball corresponent, com també la descripció del contingut funcional del lloc de treball pren com a referència la sol·licitud formulada en data 7 de desembre de 2021 (RE número 47.680) pel funcionari de carrera titular d'aquesta plaça i lloc de treball. La formulació d'aquesta sol·licitud permet l'adopció d'una mesura que addicionarà una plaça més de caràcter tècnic, en aquest cas, de tècnic superior especialitzat o tècnica superior especialitzada de relacions públiques i protocol, a la Secretaria General de les Corts Valencianes, mesura que està en línia amb els objectius definits en l'inici del procés de transició de la Secretaria General a una administració més tècnica i que es detallen exhaustivament en el preàmbul de l'Acord número 2.298/IX, de 30 de gener de 2018, adoptat per la Mesa de les Corts Valencianes, mitjançant el qual es va aprovar la creació, la modificació, la supressió i la reclassificació de les places de la plantilla de personal de les Corts Valencianes proposada per la Secretaria General, com també la modificació de la relació de llocs de treball de les Corts Valencianes i s'hi van detallar diversos compromisos planificats que assumien les Corts Valencianes (BOCV número 253/IX, de 23.02.2018).  
Les característiques, les funcions, els requisits per a l'accés i la forma de provisió del lloc de treball afectat per la modificació es determinen en el document que s'hi adjunta com a annex II.  
La descripció del contingut funcional del lloc de treball s'adequa en termes generals a la manera de descripció tipus dels llocs de tècnic o tècnica superior d'administració parlamentària continguda en l'Acord de la Mesa número 2.298/IX, que va efectuar la creació dels tres llocs d'aquesta categoria i denominació actualment existents en la Secretaria General. Això no obstant, es ressalta l'especificitat funcional del lloc de treball número 3302, que ja venia reflectida en la descripció de les funcions del lloc d'encarregat de relacions públiques i protocol i actualment es troba en el contingut competencial i funcional del Servei de Relacions Públiques i Protocol descrit en l'article 13 dels Estatuts de govern i règim interior que contenen les normes reguladores de la Secretaria General (BOCV número 40/X, de 20.11.2019).  
  
El funcionari de carrera Antonio Vergara Honrubia, que és titular de la plaça i el lloc de treball número 3302 d'encarregat de relacions ciutadanes passa, per efecte d'aquesta modificació, a ser titular d'una plaça de tècnic superior especialitzat de relacions públiques i protocol i del lloc de treball número 3302 de tècnic superior especialitzat de relacions públiques i protocol.  
El canvi de denominació de la plaça i el lloc de treball corresponent, com també la descripció del contingut funcional del lloc de treball, no comporten increment ni decrement econòmic.  
  
7. Modificació de la plantilla de personal i la relació de llocs de treball de les Corts Valencianes consistent en la modificació de la denominació i del requisit de titulació per a l'accés a les places i els llocs de treball números 3642 i 3643 d'auxiliar de Majordomia.  
Les places i els llocs de treball actuals d'auxiliar de Majordomia estan recollits en la relació de llocs de treball, la relació de places i del personal i l'estructura orgànica dels llocs de treball administratius de les Corts Valencianes, que es van aprovar mitjançant acord adoptat per la Mesa de les Corts Valencianes el 30 de novembre de 1998 (BOCV número 300/IV, de 30.12.1998):  
- En la relació de llocs de treball estan inclosos els llocs de treball números 3642 i 3643, amb l'esmentada denominació, classificats com a grup E, ambdós de naturalesa laboral, adscrits a Majordomia i la forma de provisió dels quals és el concurs adscripció.  
- En la relació de places i del personal s'inclouen dues places de personal laboral a les quals s'accedeix mitjançant la superació d'una oposició concurs i s'exigeix com a requisit de titulació el certificat d'escolaritat, corresponent a l'accés al grup E.  
Actualment, en la relació de llocs de treball i en la plantilla del personal de les Corts Valencianes, ambdós llocs i places estan classificats com a subgrup C2, CD-13 i CE: CV20 i tenen naturalesa de personal laboral.  
En l'oferta pública d'ocupació de les Corts Valencianes de l'exercici 2018, aprovada mitjançant l'Acord número 2.633/IX, de 6 de juny de 2018 (BOCV número 284/IX, de 13.06.2018), s'inclou una de les places d'auxiliar de Majordomia (subgrup: C2-CD: 13-CE: CV20), de naturalesa laboral, que es troba vacant. S'hi indica que la titulació necessària per a accedir-hi és la corresponent al subgrup C2, és a dir, graduat en ESO o equivalent. Així mateix, s'indica que aquesta plaça queda reservada per a proveir-la entre persones amb diversitat funcional intel·lectual, entesa la diversitat funcional segons la definició donada per l'article 51 de la Llei 51/2003, de 2 d'octubre, d'igualtat d'oportunitats, no discriminació i accessibilitat de les persones amb discapacitat.  
  
Amb la finalitat de possibilitar el compliment efectiu de la reserva a la qual es fa referència i homogeneïtzar el procediment de selecció i els requisits d'accés a les places i els llocs de treball d'auxiliar de Majordomia, es considera procedent introduir en la caracterització d'aquestes places i llocs de treball una singularitat associada a la singularitat que aquella reserva comporta i a la naturalesa laboral de les places: eximir les persones aspirants de posseir una titulació determinada per a participar en els processos selectius corresponents, de conformitat amb el que estableix l'article 45.2.b de la Llei 4/2021, de 16 d'abril, de funció pública valenciana, que estableix que «En l'administració de la Generalitat els llocs de treball de naturalesa laboral se circumscriuen a: b) Ocupacions de caràcter singularitzat que no requereixen una formació acadèmica determinada i/o que no són atribuïbles als cossos i les escales existents». Aquest precepte seria aplicable supletòriament a les Corts Valencianes en virtut de la disposició final primera de l'EPC i és plenament referible als llocs de treball i les places d'auxiliar de Majordomia, com pot apreciar-se examinant les funcions que se'ls assigna en l'RLT-CV.  
Complementàriament, ha de prendre's en consideració el Decret 56/2013, de 3 de maig, del Consell pel qual s'estableixen els criteris generals per a la classificació dels llocs de treball i el procediment d'elaboració i aprovació de les relacions de llocs de treball de l'administració de la Generalitat. Aquest decret, en l'article 3.1, preveu l'existència de llocs de treball singulars i especifica en l'apartat 3 del precepte que «Es considera lloc singular el lloc de treball que es distingeix de la resta per l'especificitat de la denominació, els requisits i les tasques encomanades».  
L'articulació d'aquesta exempció de titulació comporta la modificació de la relació de llocs de treball, de la plantilla del personal de les Corts Valencianes i la modificació corresponent de l'oferta pública d'ocupació de les Corts Valencianes de l'exercici 2018, en la part que es refereix a la caracterització de les places i els llocs de treball d'auxiliar de Majordomia.  
Finalment, es proposa modificar la denominació d'aquestes places i llocs de treball i adaptar-la a la denominació actual de la secció a la qual s'adscriuen aquestes places i llocs de treball, que ja no és Majordomia, sinó Règim Interior. Així ho estableix l'Acord número 275/X, de 29 d'octubre de 2019, d'aprovació d'organigrama de la Secretaria General i dels Estatuts de govern i règim interior que contenen les normes reguladores de la Secretaria General (BOCV número 40/X, de 20.11.2019). I així mateix, l'Acord número 352/X, de 26 de novembre de 2019, d'integració de les actuals àrees, serveis, departaments, unitats i llocs de treball en la nova estructura de la Secretaria General, efectua l'adscripció dels llocs de treball a aquesta estructura d'òrgans (BOCV número 46/X, de 12 de desembre 2019).  
  
8. L'increment estimat de despeses en el capítol I derivades de les actuacions de creació, reclassificació i supressió de les places i de llocs de treball esmentats ascendeix a 6.228, 93 euros anuals, més els costos de seguretat social que es produïsquen pels canvis que es proposen.  
  
  
IV. DOCUMENTS I INFORMES QUE S'HAN ELABORAT  
La complexitat i la dimensió de la proposta elaborada per la Secretaria General es troba fonamentada en la descripció de la justificació de les mesures que s'hi proposen, la qual consta en l'expedient.  
Existeix un diagnòstic inicial de la situació i la problemàtica que afecta l'administració de les Corts Valencianes, que es va realitzar amb caràcter previ a l'adopció de l'Acord número 1.692/IX, de 23 de maig de 2017 (BOCV número 199/IX, de 21.07.2017) i una precisa descripció de les mesures que es proposen i s'estan escometent per a afrontar la solució de les necessitats i les problemàtiques que afecten l'administració de les Corts Valencianes.  
S'ha avaluat i s'estima justificat que no són necessàries les places i els llocs de treball vacants la supressió dels quals es proposa. Es justifica amb els documents i les reunions realitzats amb els caps dels diferents serveis de la cambra, la creació i la reclassificació dels llocs de treball que es proposen. S'estima correcta i coherent la denominació, la naturalesa, la definició funcional i la classificació dels llocs la creació o la reclassificació dels quals es proposa. Tot això, d'acord amb els elements d'especialització i responsabilitat concurrents en ambdós casos i respectant l'equilibri, tant com es puga, atesa la complexa xarxa de classificació retributiva dels llocs de treball de la Secretaria General de les Corts Valencianes. La proposta respecta el contingut que han de tenir als acords de creació i modificació de llocs de treball segons el que estableix la normativa aplicable.  
  
Consta en l'expedient el document acreditatiu de la classificació actual de les places i els llocs de treball de la Secretaria General de les Corts Valencianes, el qual resulta plenament il·lustratiu de la complexitat de l'esforç que ha de desenvolupar-se per a possibilitar que la classificació de les places i els llocs de treball que es creen o es reclassifiquen s'inserisca, tant com es puga, sense causar distorsions, ni desequilibris, en l'estructura de classificació dels llocs de treball de la Secretaria General. Els elements que s'han pres en consideració per a aquesta classificació són els legalment establits per a assignar diferents nivells de complement de destinació i específic (responsabilitat, especial dificultat tècnica, dedicació, incompatibilitat, etc.), segons el que disposa l'article 36.2 de l'Estatut de personal de les Corts Valencianes i atesos el nivell de titulació exigit i el contingut funcional dels diferents llocs de treball.  
El document anomenat «Actuacions que s'han desenvolupat en matèria de personal per la Secretaria General i qüestions que es troben pendents», que consta en l'expedient, detalla el complex procés d'actuacions desenvolupat per les Corts Valencianes, a proposta de la Secretaria General, en matèria de personal en els últims anys, en el qual ha d'emmarcar-se, com una actuació més, aquesta proposta.  
Els Estatuts de govern i règim interior i organigrama de la Secretaria General, aprovats mitjançant l'Acord número 275/X, de 29 d'octubre de 2019 (BOCV número 40/X, de 20.11.2019), descriuen el marc organitzatiu i funcional en el qual ha de situar-se aquesta proposta, com un pas en el camí cap a l'estructuració completa de la Secretaria General de les Corts Valencianes i la provisió dels llocs de treball de direcció que s'hi contemplen.  
S'ha complit amb l'obligació de facilitar la informació corresponent i completa sobre la proposta al Consell de Personal de les Corts Valencianes, en compliment del que disposa l'article 50.1 de l'Estatut de personal de les Corts Valencianes.  
S'ha complit amb l'obligació legal de sotmetre la proposta a la Taula Negociadora del Personal de les Corts Valencianes, constituïda a l'empara del que disposa l'article 51 de l'EPCV, atès que el contingut de la proposta afecta la classificació dels llocs de treball i la definició de les seues funcions, sense subsumir en aquesta negociació les decisions que afecten les potestats de les Corts Valencianes en organització de la Secretaria General, tal com estableix l'article 52 de l'EPCV. Consta en l'expedient la proposta que es va sotmetre a la Taula Negociadora del Personal de les Corts Valencianes, en la reunió del 28 de juny de 2022 i la proposta d'acord que s'ha sotmès a aquesta taula negociadora en la reunió del 22 de setembre de 2022. En l'acta d'aquestes reunions consten els termes dels acords assolits, amb assistència i participació de les organitzacions sindicals FSP-UGT, FSC-CCOO-PV, de la Candidatura Alternativa Personal (CAP) i del Consell de Personal de les Corts Valencianes.  
  
La iniciativa per a modificar la relació de llocs de treball de les Corts Valencianes correspon en exclusiva a la Secretaria General de les Corts Valencianes de la qual és titular el lletrat major. La competència per a aprovar la proposta correspon a la Mesa de les Corts Valencianes, una vegada complits els tràmits que pertoquen i sempre que l'informe jurídic i l'informe de fiscalització que ha d'emetre la Intervenció de les Corts Valencianes siguen favorables.  
En virtut del que s'hi ha exposat, la Mesa de les Corts Valencianes, en la reunió del 28 de setembre de 2022, vista la proposta elaborada per la Secretaria General i elevada per la Taula Negociadora del Personal de les Corts Valencianes, vist l'informe emès per l'Assessoria Jurídica i l'informe de fiscalització favorable emès en data 20 de setembre de 2022 per la Intervenció de les Corts Valencianes, ha adoptat el següent:  
  
  
ACORD  
Primer. Aprovar la supressió, en la plantilla de personal de les Corts Valencianes i en la relació de llocs de treball, de dues places vacants de transcriptor corrector o transcriptora correctora (grup C1; CD: 20; CE: CV16; CED: C1-20-16) i els llocs de treball corresponents (llocs de treball número 3415 i número 3419), adscrits al Departament d'Assessorament Lingüístic del Servei de Publicacions i Assessorament Lingüístic. Aquesta supressió, descrita en l'annex II d'aquest acord, redueix en dues places de transcriptor corrector o transcriptora correctora l'oferta pública d'ocupació de les Corts Valencianes de 2018 (DOGV 8347, 26.07.2018).  
Segon. Aprovar la modificació de la relació de llocs de treball de les Corts Valencianes proposada per la Secretaria General que es detalla en el document que s'hi adjunta com a annex I, en el qual es descriu la denominació, la numeració, la categoria, la classificació professional i retributiva dels llocs de treball corresponents, la seua naturalesa, la titulació i els requisits exigits per a accedir-hi, el servei, el departament, la secció o la unitat administrativa de la Secretaria General als quals estan adscrits i la descripció de les funcions assignades a cada lloc de treball.  
  
Atés que el lloc de treball número 3423 de transcriptor corrector o transcriptora correctora objecte de reclassificació es troba ocupat temporalment per una funcionària de les Corts Valencianes en millora d'ocupació, la reclassificació d'aquest lloc de treball es farà efectiva en el moment en el qual s'extingisca aquesta millora d'ocupació o es procedisca a la provisió temporal o definitiva del lloc de treball número 3423 de coordinador o coordinadora de transcriptors correctors o transcriptores correctores, d'acord amb els procediments de provisió establits en la normativa aprovada per les Corts Valencianes.  
  
Tercer. Fixar el complement d'especial dedicació corresponent als llocs de treball següents:  
- Lloc número 4224, cap de la Secció de Registre: CED: A2-CD:22-CE:CV18. Quantia mensual: 824,87 euros.  
- Lloc número 3424, cap de la Unitat d'Impremta: CED: C1-CD:19-CE:CV20. Quantia mensual: 659,20 euros.  
- Lloc número 3408, coordinador o coordinadora de transcriptors correctors o transcriptores correctores: CED: C1-CD:22-CE:CV15. Quantia mensual: 780,12 euros.  
- Lloc número 3423, coordinador o coordinadora de transcriptors correctors o transcriptores correctores: CED: C1-CD:22-CE:CV15. Quantia mensual: 780,12 euros.  
Quart. Aquest acord ha de publicar-se en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes. S'ha de notificar al Consell de Personal de les Corts Valencianes, a la Taula Negociadora del Personal de les Corts Valencianes, al Departament de Recursos Humans perquè realitze les actuacions necessàries per a executar l'acord i a tots els serveis i les unitats administratives que resulten afectats.  
  
Palau de les Corts Valencianes  
  
València, 28 de setembre de 2022  
  
El president,  
Enric Morera i Català  
  
El secretari segon,  
Luis Arquillos Cruz